2001/324/EY: Komission päätös, tehty 23 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta neljännen kerran (ETA:n kannalta merkityksellinen teksti) (tiedoksiannettu numerolla K(2001) 1147)



Virallinen lehti nro L 113 , 24/04/2001 s. 0014 - 0015



Komission päätös, tehty 23 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta neljännen kerran (tiedoksiannettu numerolla K(2001) 1147) (ETA:n kannalta merkityksellinen teksti) (2001/324/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Saatuaan tiedon suu- ja sorkkataudin esiintymisestä Alankomaissa komissio teki tietyistä suu- ja sorkkataudin vastaisista suojatoimenpiteistä Alankomaissa päätöksen 2001/223/EY(4), sellaisena kuin se on viimeksi muutettuna päätöksellä 2001/306/EY(5). (2) Suu- ja sorkkatautitilanne Alankomaiden eräissä osissa voi vaarantaa Alankomaiden alueen muissa osissa ja muissa jäsenvaltioissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan vuoksi. (3) Tästä syystä on aiheellista tarkistaa aluejakoa tautitilanteen kehityksen perusteella. (4) Lisäksi on tarpeen säätää päätöksen 2001/223/EY liitteessä I luetteloiduilta alueilta tulevien taudille alttiiden eläinten tuoreen lihan tuotannosta ja tällaisesta lihasta paikallismarkkinoille tietyin edellytyksin tuotetuista lihavalmisteista. (5) Komission päätöksessä 2001/305/EY(6) säädetään eräiden eläintuotteiden merkinnästä ja käytöstä suhteessa tietyistä suu- ja sorkkataudin vastaisista suojatoimenpiteistä Alankomaissa tehtyyn päätökseen 2001/223/EY. (6) Alankomaat ilmoitti pysyvän eläinlääkintäkomitean 18 päivänä huhtikuuta 2001 pidetyssä kokouksessa päätöstä 2001/223/EY koskeneiden ehdotettujen muutosten osalta seuraavaa: - Liikennettä liitteessä I luetelluilta alueilta liitteessä II luetelluille alueille valvotaan jatkuvasti taudille alttiiden elävien eläinten siirtojen estämiseksi. - Teurastamoissa tehdään suu- ja sorkkataudin oireiden kliinisiä tarkastuksia, joihin sisältyy taudille alttiisiin lajeihin kuuluvien teurastettavien eläinten ruumiinlämmön tarkkailu. - Se, että lihaa ei siirretä teurastamosta 24 tunnin kuluessa eläinten teurastamisesta, varmistetaan. - Yhteisön sisäiseen kauppaan ja vientiin tarkoitettu liha pidetään täysin erillään päätöksessä 2001/305/EY säädetyllä terveysmerkinnällä varustetusta lihasta, ja se tulee laitoksista, joissa ei ole lainkaan päätöksessä 2001/305/EY säädetyllä terveysmerkinnällä varustettua lihaa. - Pitkäaikaisten siirtorajoitusten johdosta eläinten hyvinvointiin liittyvät ongelmat tiloilla, joilla pidetään sikoja, lihavasikoita ja lampaita, kasvavat ja tilanteesta on tullut kestämätön. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/223/EY seuraavasti: 1. Lisätään 2 artiklan 2 kohtaan uusi alakohta seuraavasti: "e) tuoreeseen lihaan, joka on tarkoitettu Alankomaiden markkinoille ja saatu liitteessä I tai II luetelluilla alueilla sijaitsevista leikkaamoista, seuraavin edellytyksin: - liha tulee liitteessä I luetelluilta alueilta peräisin olevista taudille alttiiden lajien eläimistä, mutta direktiivin 85/511/ETY 9 artiklan mukaisesti vahvistettujen alueiden ulkopuolelta, - liha säilytettiin liitteessä I luetelluilla alueilla sijaitsevissa teurastamoissa vähintään 24 tuntia teurastuksen jälkeen, - toimivaltaiset viranomaiset ovat hyväksyneet lihanleikkaamot yksinomaan liitteessä I ja II luetelluille alueille lähetettäväksi tarkoitetun tuoreen lihan tuotantoon, - tällaisessa lihassa on oltava päätöksen 2001/305/EY mukainen terveysmerkintä, - leikkaamot toimivat tiukan eläinlääkinnällisen valvonnan alaisina, - toimivaltainen eläinlääkintäviranomainen valvoo edellä lueteltujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista." 2. Lisätään 3 artiklan 3 kohtaan uusi alakohta seuraavasti: "d) lihavalmisteisiin, jotka on tarkoitettu Alankomaiden markkinoille ja valmistettu liitteessä I tai II luetelluilla alueilla sijaitsevissa laitoksissa, seuraavin edellytyksin: - laitoksessa käytetty tuore liha täyttää 2 artiklan 2 kohdan edellytykset, - toimivaltaiset viranomaiset ovat hyväksyneet laitoksen yksinomaan liitteessä I ja II luetelluille alueille lähetettäväksi tarkoitettujen lihavalmisteiden tuotantoon, - tällaisessa lihassa on oltava päätöksen 2001/305/EY mukainen terveysmerkintä, - laitos toimii tiukan eläinlääkinnällisen valvonnan alaisena, - toimivaltainen eläinlääkintäviranomainen valvoo edellä lueteltujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista." 3. Korvataan 14 artiklassa oleva päivämäärä ilmaisulla "10 päivän toukokuuta 2001". 4. Korvataan liitteessä I oleva ilmaisu "Groningenin, Frieslandin, Drenthen, Noord-Hollandin, Flevolandin, Overijsselin, Gelderlandin, Utrechtin, Zuid-Hollandin, Limburgin, Noord-Brabantin ja Zeelandin maakunnat" ilmaisulla "Groningenin, Frieslandin, Drenthen, Flevolandin ja Overijsselin maakunnat, Gelderlandin maakunnassa Rijn-Waal-Merwede -joesta pohjoiseen sijaitsevat alueet Saksan rajan ja Zuid-Hollandin maakunnan rajan välillä sekä Utrechtin maakunnassa moottoritiestä A27 itään sijaitsevat alueet". 5. Korvataan liitteessä II oleva ilmaisu "Groningenin, Frieslandin, Drenthen, Noord-Hollandin, Flevolandin, Overijsselin, Gelderlandin, Utrechtin, Zuid-Hollandin, Limburgin, Noord-Brabantin ja Zeelandin maakunnat" ilmaisulla "Noord-Hollandin, Zuid-Hollandin, Zeelandin, Noord-Brabantin ja Limburgin maakunnat, Gelderlandin maakunnassa Rijn-Waal-Merwede -joesta etelään sijaitsevat alueet Saksan rajan ja Zuid-Hollandin maakunnan rajan välillä sekä Utrechtin maakunnassa moottoritiestä A27 länteen sijaitsevat alueet". 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä huhtikuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 82, 22.3.2001, s. 29. (5) EYVL L 104, 13.4.2001, s. 12. (6) EYVL L 104, 13.4.2001, s. 9.